stanford-oval/wikipedia huggingface dataset:
ברונו לאבאדיה
קריירת אימון > שטוטגרט

בקיץ 2010 חתם לאבאדיה בשטוטגרט, שם אימן שלוש עונות. לאבאדיה הצליח להביא את שטוטגרט פעמיים אל הליגה האירופית. בפעם הראשונה בזכות הגעה למקום השישי בטבלה, ובפעם השנייה בזכות הגעה לגמר הגביע הגרמני בעונת 2013, שם הפסידה לבאיירן מינכן, שזכתה בטרבל היסטורי באותה עונה. בתחילת עונת 2013/14, פוטר לאבאדיה משטוטגרט עקב מיקומה בתחתית הטבלה במשחקים הראשונים של העונה.
קריירת אימון > החזרה להמבורג

באפריל 2015 המבורג הייתה מסובכת בתחתית, והסכנה שבירידת ליגה בפעם הראשונה בהיסטוריית המועדון ריחפה באוויר. לאבאדיה הוזעק לקדנציה שנייה במועדון במקום יוזף צינבאוור שפוטר, ואמנם הצליח בקושי רב לחלץ את המבורג מירידה ישירה, והגיע עמה למשחק פלייאוף מבחני ירידה מול קרלסרוהה. המבורג נשארה בליגה רק בזכות שער בתוספת הזמן של משחק הגומלין, כששני המשחקים הסתיימו בתוצאה 1-1. בהארכה המבורג עלתה ל-2-1, ונשארה בסופו של דבר בבונדסליגה. את עונת 2015/16 העביר לאבאדיה עם המבורג במרכז הטבלה לאחר מספר עונות שהמועדון נלחם נגד הירידה. לאבאדיה החל את עונת 2016/17 בהמבורג, וחיזק את הסגל במספר שחקנים, אך בעקבות פתיחת עונה חלשה בה צברה הקבוצה נקודה אחת בחמישה משחקי ליגה, פוטר לאבאדיה ב-25 בספטמבר 2016.
קריירת אימון > וולפסבורג

ב-20 בפברואר 2018 מונה לאבאדיה כמאמן וולפסבורג, שנקלעה למאבקי תחתית, במקום המאמן הקודם מרטין שמידט. וולפסבורג ולאבאדיה סיימו את עונת 2017/18 במקום ה-16 ונאלצו להתמודד במשחקי מבחן מול הולשטיין קיל, בהם שרדו ונשארו בליגה. בעונת 2018/19 רשם לאבאדיה עונה טובה מאוד עם וולפסבורג, וסיים עמה במקום השישי בבונדסליגה, לאחר שתי עונות רצופות בהן הקבוצה ניצלה מירידה רק במבחני הישרדות. בתום עונה זו, תם חוזהו של לאבאדיה בוולפסבורג והוא עזב את המועדון.
קריירת אימון > הרטה ברלין

באפריל 2020 מונה לאבאדיה כמאמן הרטה ברלין, שפתחה את עונת 2019/20 בצורה חלשה. לאבאדיה היה המאמן הרביעי של הרטה בעונה זו, אחרי אנטה צ'וביץ', אלכסנדר נורי ויורגן קלינסמן, והצליח להשאיר את הרטה בליגה. את עונת 2020/21 פתחו הרטה ולאבאדיה בצורה חלשה, ובינואר 2021 פוטר לאבאדיה מאימון הקבוצה.
תארים

עם קייזרסלאוטרן:
הגביע הגרמני: 1989/90
אליפות הבונדסליגה: 1990/91
עם באיירן מינכן:
אליפות הבונדסליגה: 1993/94
עם ארמיניה בילפלד:
אליפות הבונדסליגה השנייה: 1998/99
תארים אישיים:
מלך השערים של הבונדסליגה השנייה: 1998/99
ג'וש וייטהאוס

| --- | --- |
אין תמונה חופשית
 לידה:  27 בפברואר 1990 (בן 34) הממלכה המאוחדת 
 שם לידה:  Joshua George Whitehouse 
 מדינה:  הממלכה המאוחדת 
 מקום לימודים:  תיכון בישופ הבר  תיכון קווינס פארק 
 פרופיל ב-IMDb
 
ג'ושוע ג'ורג' וייטהאוס (באנגלית: Joshua George Whitehouse; נולד ב-27 בפברואר 1990) הוא שחקן ומוזיקאי אנגלי, אשר ידוע בעיקר מהופעתו בסדרת הטלוויזיה של ה-BBC "פולדארק" (2017–2018), בסדרת הדרמה "דייזי ג'ונס והסיקס" משנת 2023, ובתפקידים ראשיים בסרט "Northern Soul", ובסרט הרימייק "איזה מין נוער" (אנ'). עוד כיכב בקומדיה לחג המולד "אביר לחג" של נטפליקס.
ביוגרפיה

ג'ושוע ג'ורג' וייטהאוס נולד בצ'סטר, מחוז צ'שייר שבצפון-מזרח אנגליה ב-27 בפברואר 1990.
הוא למד בתיכון בישוף הבר (אנ') בעיירה מלפס (אנ') ולאחר מכן עבר ללמוד קרוב יותר לביתו בתיכון קווינס פארק (אנ') בפרוור קווינס פארק (אנ'), חלק מפרוורי העיר צ'סטר.
קריירה

בשנת 2014, בסרט הבכורהשלו, וייטהאוס שיחק בתפקיד הראשי בתור מאט בסרט "Northern Soul" לצד שחקנים כמו סטיב קוגן וג'יימס לאנס.
בשנת 2016 הוא שיחק בסרט "The Receptionist" של הבמאית הטאיוואנית ג'ני לו (אנ'); על מכון עיסוי לא חוקי בלונדון, שעוקב אחר חייהם של העובדים והלקוחות כפי שהם נראים דרך עיניו של פקיד הקבלה במקום.
ב-2017, הוא החל לשחק בתור יו ארמיטאג' בעונה השלישית של סדרת הדרמה של ה-BBC, "פולדארק", לצד איידן טרנר ואלינור טומלינסון.
ב-2018, הוא היה אמור לשחק בתפקיד ראשי לא ידוע בסדרת פריקוול ל"משחקי הכס" שלא הופקה לבסוף.
בשנת 2019, הוא כיכב יחד עם ונסה הדג'נס בסרט חג המולד של נטפליקס "אביר לחג" (אנ').
ב-2020, הוא שוב כיכב בתפקיד ראשי בתור רנדי, לצד ג'סיקה רות' בסרט הנעורים "איזה מין נוער" (אנ').
בשנת 2021 הוא שיחק הוא שיחק בסרט ההיסטורי הסיני "1921" המספר את סיפור הקמת המפלגה הקומוניסטית של סין בקונגרס הלאומי הראשון של המפלגה הקומוניסטית הסינית שנערך בשנחאי. הסרט יצא לאקרנים ב-1 ביולי 2021, מאה שנים בדיוק לאחר הקמת המפלגה.
בשנת 2023, הוא כיכב בתור אדי ראונדטרי, בסיסט ואחד מהחברים המייסדים של להקת The Six, במיני-סדרת הדרמה "דייזי ג'ונס והסיקס" של אמזון פריים וידאו.
בשנת 2024, הוא תרם את קולו לסרט האנימציה "להציל את היער" (אנ') שם דיבב את דמותו של בוטן.
פילמוגרפיה > קולנוע

| שנה | שם | תפקיד | הערות |
| --- | --- | --- | --- |
| 2014 | Northern Soul | מאט |  |
| 2016 | Alleycats | כריס |  |
| 2016 | The Receptionist | פרנק |  |
| 2017 | Modern Life Is Rubbish | ליאם |  |
| 2019 | אביר לחג (אנ') | סר קול פרדריק |  |
| 2020 | איזה מין נוער (אנ') | רנדי |  |
| 2021 | 1921 | ניקולסקי |  |
| 2024 | להציל את היער (אנ') | פינאט | דיבוב |
| TBA | The Happy Worker | ג'ו |  |
| TBA | The Last Moon | פרד |  |
| TBA | Love Amsterdam... and You |  |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2017–2018 | פולדארק | יו ארמיטאג' | 10 פרקים |
| 2020 | עיר המעשיות (אנ') | ג'אגלי | דיבוב; 3 פרקים |
| 2023 | דייזי ג'ונס והסיקס | אדי ראונדטרי | תפקיד ראשי; 10 פרקים |
הערות שוליים

↑  Fleming, Jr., Mike (3 בינואר 2017). "MGM Sets 'Poldark's Josh Whitehouse For 'Valley Girl' Musical, In Nicolas Cage Role". Deadline Hollywood. נבדק ב-16 בפברואר 2019. {{cite web}}:  (עזרה)
↑  Van Boom, Daniel, Game of Thrones prequel: What's next after the season 8 finale? Cnet, MAY 20, 2019
↑  Cooper, Gael Fashingbauer,
Josh Whitehouse joins Naomi Watts as Game of Thrones prequel star Cnet, OCTOBER 31, 2018
↑  Fleming, Jr., Mike (3 בינואר 2017). "MGM Sets 'Poldark's Josh Whitehouse For 'Valley Girl' Musical, In Nicolas Cage Role". Deadline Hollywood. נבדק ב-16 בפברואר 2019. {{cite web}}:  (עזרה)
| פרס סטלייט על הרכב השחקנים הטוב ביותר - סדרת טלוויזיה |
| --- | --- | --- |
| 2005 | הצל אותי |  |
| 2006 | האנטומיה של גריי: ג'סטין צ'יימברס • אריק דנה • פטריק דמפסי • קתרין הייגל • טי אר ייט • סנדרה או • ג'יימס פיקנס • אלן פומפאו • שרה רמירז • קייט וולש • איזאיה וושינגטון • צ'נדרה וילסון |  |
| 2007 | מד מן: בריאן באט • אן דודק • מיכאל גלדיס • ג'ון האם • כריסטינה הנדריקס • ג'נוארי ג'ונס • וינסנט רטיזר • רוברט מורס • אליזבת מוס • קירנן שיפקה • מגי סיף • ג'ון סלאטרי • ריץ' סומר • אהרון סטאטון |  |
| 2009 | דם אמיתי: כריס באואר • מכד ברוקס • אנה קאמפ • נלסן אליס • מישל פורבס • מריאנה קלבנו • ראיין קוואנטן • טוד לאו • מיכאל מקמילן • סטיבן מוייר • אנה פקווין • ג'ים פארק • קרי פרסטון • ויליאם סנדרסון • אלכסנדר סקארסגארד • סם טראמל • רוטינה וסלי • דברה אן וול |  |
| 2012 | המתים המהלכים: אנדרו לינקולן • שרה ויין קליס • לורי הולדן • נורמן רידוס • סטיבן יאון • לורן כהן • צ'נדלר ריגס • מליסה מקברייד • סקוט וילסון • דנאי גורירה • מייקל רוקר• דייוויד מוריסי |  |
| 2013 | כתום זה השחור החדש: טיילור שילינג • לורה פריפון • מיכאל הרני • מישל הרסט • קייט מאלגרו • ג'ייסון ביגס |  |
| 2014 | הניק: קלייב אוון • ג'רמי בוב • ג'ולייט ריילנס • איב יוסון • מייקל אנגרנו • כריס סאליבן • קארה סימור • אריק ג'ונסון • דייוויד פיירו • מאיה קאזאן • לאון אדיסון בראון • גריינג'ר היינס • מאט פרואר |  |
| 2015 | פשע אמריקאי: פליסיטי האפמן • טימותי האטון • אי. ארל בראון • ריצ'רד קברל • רג'ינה קינג • קייטלין ג'רארד • בניטו מרטינז • פנלופה אן מילר • אלביס נורסקו • ג'וני אוריץ |  |
| 2016 | זרה: קטרינה באלף • סם היואן • טוביאס מנזיס • לוטה ורביק • לורה דונלי • סטיבן קרי • דאנקן לקרואה • גרנט או'רורק • גארי לואיס • גרהם מקטביש • סטיבן וולטרס • סיימון קאלו • נל הדסון • דומיניק פינון • סטנלי ובר • ריצ'רד רנקין • סופי סקלטון • אנדרו גאוור • רוזי דיי • קלייב ראסל • פרנסס דה לה טור |  |
| 2017 | פולדארק: רובי בנטל • קרוליין בלקיסטון • כריסטיאן בראסינגטון • אליס צ'אפל • ביטי אדני • ג'ק פרת'ינג • שון גילדר • ג'ון נטלס • לוק נוריס • היידה ריד • הארי ריצ'רדסון • אלינור טומלינסון • איידן טרנר • ג'וש וייטהאוס • גבריאלה ויילד • טום יורק |  |
| --- | --- |
בקרת זהויות :  MusicBrainz: 72c9226e-6b7e-4666-89c6-e3c47b2497b1
בלינקי ביל

| --- | --- |

כריכת הספר "הרפתקאות בלינקי ביל", מאת דורות'י וול, 1939
 מידע כללי
 מאת:  דורות'י וול
 איורים:  דורות'י וול
 שפת המקור:  אנגלית
 סוגה:  ספרות ילדים ונוער
 הוצאה
 הוצאה:  אנגוס ורוברטסון אוסטרליה
 הוצאה בשפת המקור:  Angus & Robertson
 תאריך הוצאה:  1933
בלינקי ביל (באנגלית: Blinky Bill) היא דמות מספרי ילדים, קואלה אשר לה תכונות של ילד שובב. את הדמות יצרה במקור הסופרת הניו זילנדית, תושבת אוסטרליה, דורות'י וול. הדמות הופיעה לראשונה בספרה משנת 1933 של הסופרת ברוק ניקול - "ג'אקו - הקוקה-בורה המשדר" אשר אויר על ידי וול. הספרים אוירו על ידי דורת'י וול בעצמה.
דורות'י וול צירפה את הדמות לספריה שלה, הכוללים את - "בלינקי ביל, האוסטרלי הקטן והמוזר", "בלינקי ביל גדל" ו"בלינקי ביל ונאטצי - שני אוסטרלים קטנים". הספרים נחשבו לקלאסיקות בספרות הילדים האוסטרלית, אך מעולם לא יצאו תרגומים לספרים אלה בארצות אחרות.
נושאים וסגנון כתיבה

על אף שהסיפורים מתארים את הרפתקאותיו הרבות של בלינקי ביל, ילד בדמותו של קואלה, יש בהם מסרים שמרניים. דמותו של בלינקי ביל ידועה כילד שובב ואהוב על ידי אמו. חבריו הם אחותו המאומצת, חברו הקנגורו ספלודג', חברו הברווזון פלאפ, מארסיה נמיית הכיס ומורו אדון וומבט, או וומבו, כפי שהעדיף בלינקי ביל לקרוא לו. במהלך הסיפורים מתוארים מצבים ריאליים שאליהם יוכלו להתחבר הילדים שקוראים את הסיפור. וול כתבה את ספריה כך שפנו ישירות אל הקוראים, וכן יצרו עמם אינטראקציה בהקדמת הסיפור.
היסטוריה

הספר הראשון שיצא אודות בלינקי ביל - "בלינקי ביל, האוסטרלי הקטן והמוזר", פורסם בשנת 1933, בהוצאה אנגוס ורוברטסון, והתבסס על סיפורים שסיפרה הסופרת לבנה היחיד לפני השינה. אורכו 68 עמודים, והוא כולל כ-15 עמודים מאוירים. הספר השני "בלינקי ביל גדל" פורסם בשנת 1934, אורכו 82 עמודים ובו 16 עמודים מאוירים. הספר השלישי - "בלינקי ביל ונאטצי - שני אוסטרלים קטנים" פורסם בשנת 1937, אורכו 115 עמודים. "הרפתקאותיו הרבות של בלינקי ביל" פורסם בשנת 1939, ולו כ-15 מהדורות מחודשות שיצאו בין השנים 1940–1965.
דורות'י וול פרסמה גם ספרי קומיקס אודות בלינקי ביל, הידוע שבהם יצא לאור בשנת 1937 ושמו "הרפתקאותיו של בלינקי ביל". הוא תיאר את מעללם של בלינקי ביל וחבריו כאשר עזבו את אוסטרליה כדי לצפות בהכתרתו של המלך ג'ורג' השישי. חברת ההוצאה לאור "אנגוס ורוברטסון" ניסתה למכור חוברות קומיקס נוספות פרי עטה של וול אך אלו נדחו ולא יצאו לאור; כמו כן ציירה וול ספר קומיקס באורך מלא, ובצבע, של בלינקי ביל וחבריו בצבא, שנקרא "היחידה הצבאית שלנו", אך בשל העלויות הגבוהות ונדירות הנייר בימי מלחמת העולם השנייה, הספר לא פורסם.
בשנת 1940 התעקשה וול להוציא ספר נוסף של בלינקי ביל ב"אנגוס ורוברטסון"; היא חיברה מכתב להוצאה, ובו כתבה: "אצטרך לעשות ככל האפשר כדי להוציא ספר חדש של בלינקי ביל עד חג המולד הבא. אוכל לכתוב סיפור אודות בלינקי ביל המשרת בצבא, ומספק את תרומתו למאמץ המלחמתי, אך לא אוכל להיות עד כדי כך מרשעת כדי להמציא דבר שכזה." באותה שנה וול שלחה כתב עת להוצאה, בשם "בלינקי ביל מצטרף לצבא", אך המוציאים לאור לא התרשמו מסיפורה המתאר את בלינקי ביל כחייל, טענו שכתב העת "כבד" מדי, ומהווה ניצול יתר של הלהט הפטריוטי של התקופה. וול שינתה את כתב העת וכתבה סיפור עלילה המתרחש בסביבה המוכרת של בלינקי ביל, ובסופו ציינה שבלינקי ביל מתגייס לצבא בתור קמע. הגרסה החדשה הוגשה להוצאה לאור בסוף אפריל 1940, פחות מחודש לאחר דחייתו של כתב העת הראשון, ופורסמה בחג המולד בשנת 1940.
בדצמבר 1942 פורסם הספר "בלינקי ביל מתלבש" בהוצאה "אופסט". הספר ראה אור אחרי פטירתה של וול, ואחריו פורסמו בשנת 1947, באותה הוצאה, "ספר ה-ABC של בלינקי ביל" ו"סיפור קטן על בלינקי ביל". בשנת 1977 פורסם ספר נוסף על ידי ההוצאה המקורית של הספרים - "ספר הבישול של בלינקי ביל" - ובו אוסף מתכונים קלים להכנה לילדים, שכלל בתוכו את איוריה של דורות'י וול, לאחר שינויים של הצייר טרבור הוד.
עיבודים ואזכורים תרבותיים

על אף שהספרים לא תורגמו בשאר מדינות העולם, סיפורו של בלינקי ביל עובד לטלוויזיה ולקולנוע. סדרת הטלוויזיה הראשונה שודרה בשנת 1980, שמה "ההרפתקאות החדשות של בלינקי ביל", והפורמט היה שילוב של שחקנים ובובות. כמו כן הספרים עובדו לסרט מונפש בשם "בלינקי ביל, הקואלה השובבה", על ידי חברת ההפקה של יורם גרוס בשנת 1992. בשנת 1994 סדרת הנפשה שודרה ברשת "ABC לילדים" האוסטרלית בשם "הרפתקאותיו של בלינקי ביל". כמו כן, הופצו משחקי מחשב שהתבוססו על זיכיונותיו של בלינקי ביל.
בשנת 1980 רכשה אן קין את הזכויות על שתיים מן הדמויות שיצרה דורות'י וול, בהן גם דמותו של בלינקי ביל, ויצרה סדרה של בובות לאספנים.
כמו כן, השם "בלינק ביל" משמש ככינוי למקור התאורה שבראשו של גשר נמל סידני.
בשנת 1985 חברת הדואר של אוסטרליה הנפיקה בולים הנושאים את דמותו של בלינקי ביל, כאות הערכה לסופרת דורות'י וול, וכחלק מאוסף של 5 בולים המנציחים ספרי ילדים קלאסיים שפורסמו באוסטרליה.
ב-17 בספטמבר 2015 יצא באוסטרליה סרט האנימציה "בלינקי ביל: הסרט". בעקבותיו יצאה ב-2016 סדרה בשם "הרפתקאותיו המופלאות של בלינקי ביל" שמבוססת על הסרט, כשלצד בלינקי ביל ישנו את הסיידקיק ז'קו, שהוא חרדון מסוג חרדון הצווארון.
עיבודים ואזכורים תרבותיים > משחקי מחשב

בשנות ה-90 המאוחרות יצאו מספר משחקי מחשב רובם מסוג הצבע והקלק המשלבים סיפורי הרפתקה של בלינקי וחבריו. שני משחקי מחשב אף יצאו בעברית ובהם בלינקי ביל והמערה הסודית. ובלינקי ביל הרפתקה בכדור פורח.
הערות שוליים

↑  https://youtu.be/zjWL_sD1iIw
↑  https://youtu.be/do_BMB5whqk
איור דמות אביו של בלינקי ביל
ג'וש הנדרסון

| --- | --- |
ג'וש הנדרסון
ג'וש הנדרסון
 לידה:  25 באוקטובר 1981 (בן 42) דאלאס, טקסס, ארצות הברית.
 שם לידה:  Joshua Baret Henderson 
 סוגה מועדפת:  מוזיקת פופ 
 מדינה:  ארצות הברית 
 תקופת הפעילות:  מ-2001
 מקום לימודים:  Memorial High School 
 פרופיל ב-IMDb
 
ג'ושוע בארט "ג'וש" הנדרסון (באנגלית: Joshua Baret "Josh" Henderson, נולד ב-25 באוקטובר 1981) הוא שחקן, זמר ודוגמן אמריקאי. ידוע בעיקר בשל גילום דמותו של ג'ון רוס יואינג השלישי בסדרה "דאלאס", ועוד לפני כן כאוסטין מק'האן בסדרה "עקרות בית נואשות".
ביוגרפיה

הנדרסון נולד בדאלאס שבטקסס לשרון לי הנדרסון. הוא גדל בטלסה שבאוקלהומה ושם סיים את לימודיו התיכוניים בשנת 2000. תחביבו העיקרי הוא לשחק בייסבול. הנדרסון לוקה בהטרוכרומיה, קשתית עינו הימנית היא בצבע כחול ואילו השמאלית היא בצבע ירוק.
קריירה

הנדרסון השתתף בתוכנית לגילוי כישרונות בשם "Popstars". לאחר התוכנית הוא היה חלק מלהקה תחת השם "Scene 23" אך לאחר תקופה קצרה עזב את הלהקה כדי להתחיל בקריירת משחק ודוגמנות. הנדרסון השתתף בתחילת דרכו בסיטקומים שונים כגון: "Maybe It's Me", "One on One" ו"8 Simple Rules... for Dating My Teenage Daughter".
ב-2003 ביצע את הופעת הבכורה שלו בסרט האימה "עלוקות" ושנה לאחר מכן בסרט הקומי "איזו מן שכנה". בשנת 2005 לוהק הנדרסון לסדרה "Over There" של רשת FX Networks. שנה לאחר מכן שיחק בשובר הקופות "סטפ אפ" לצדם של ג'נה דוואן וצ'נינג טייטום. לאחר מכן לקח חלק בעוד מספר סדרות וסרטים.
בין 2006 ל-2007 השתתף בסדרה "עקרות בית נואשות" בתור אחיינה של אחת מהשחקניות הראשיות, ניקולט שרידן. לאחר מכן שיחק בתפקיד משנה בסדרה "90210" וביצע הופעת אורח ב-"CSI".
ב-2011 לוהק הנדרסון לתפקיד הראשי בחידוש לסדרת הדרמה של רשת TNTֻ, "דאלאס". הסדרה עלתה לשידור ב-13 ביוני 2012 ושודרה למשך 3 עונות עד 2014.
בשנת 2017 החל לשחק בתפקיד ראשי בסדרת הדרמה "הסידור" בערוץ E!
חיים אישיים

במהלך השנים האחרונות הנדרסון היה בזוגיות עם מספר נשים מהתעשייה, בין היתר יצא עם הזמרת אשלי סימפסון משנת 2002 עד 2003, ניהל זוגיות עם יוצאת תוכנית הריאליטי "Road Rules" - קנדל שפרד משנת 2006 עד 2007, עם השחקנית בריטני סנואו משנת 2007 עד 2008 ויצא עם מנחת הטלוויזיה אנדראה בואהלק משנת 2013 עד לשנת 2016. שפרד טוענת כי הנדרסון הוא האב הביולוגי של בנה הבכור שנולד בשנת 2008, והנדרסון בטענה מכחיש כל קשר ושולל את עצמו מאבהות ומאחריות.
חיים אישיים > בעיות עם החוק

ב-12 בדצמבר 2018 עצרה משטרת לוס אנג'לס את הנדרסון בחשד שפרץ לבית שכנו באותו הערב. על פי החשד, השכנים זיהו את הנדרסון עם שני גברים נוספים שצולמו במצלמות האבטחה. אתר החדשות TMZ דיווח כי להנדרסון יש אליבי מוצק בליל הפריצה, שכן הנדרסון עצמו סיפק צילומי אבטחה המראים לכאורה שהוא לא עזב את דירתו כלל. שבוע לאחר מכן, ב-19 בדצמבר, משטרת לוס אנג'לס ביטלה את כל ההאשמות נגד הנדרסון בשל חוסר ראיות.
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2003 | Leeches! | ג'ייסון |  |
| 2004 | איזו מין שכנה | ספורטאי |  |
| 2005 | שלי, שלך, שלנו | ניק דה פיאטרו |  |
| 2006 | סטפ אפ | בראט דולן |  |
| 2006 | Broken Bridges | וייט |  |
| 2006 | Fingerprints | פן |  |
| 2008 | מסיבת אחד באפריל | בליין קרטייר |  |
| 2009 | The Jerk Theory | אדם דיינס |  |
| 2013 | Rushlights | בילי ברודי |  |
| 2014 | מזיעים | בויד |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2001 | Popstars | מתמודד | תוכנית מציאות; עונה שנייה |
| 2002 | Maybe It's Me | ג'קסון | פרק: "The Rick's in Love Episode" |
| 2002 | Do Over | ג'ייק | פרק: "Halloween Kiss" |
| 2002–2003 | One on One | ג'וש מק'נטיר | 10 פרקים |
| 2003 | מרגלות בע"מ | ריין | פרק: "Rane of Terror" |
| 2004 | החוף הצפוני | דרק | פרק: "Tessa" |
| 2004 | 8 כללים פשוטים | טיילר | פרק: "Out of the Box" |
| 2005 | Rodney | ווס | פרק: "Talent Show" |
| 2005 | Over There | בו "טקסס" ריידר ג'וניור | תפקיד ראשי; 13 פרקים |
| 2006–2007 | עקרות בית נואשות | אוסטין מק'האן | 16 פרקים |
| 2008–2009 | 90210 | שון קוואנו | 3 פרקים |
| 2009 | CSI | קלווין קרוק | פרק: "Bloodsport" |
| 2012–2014 | דאלאס | ג'ון רוס יואינג השלישי | תפקיד ראשי (3 עונות); 40 פרקים |
| 2017–2018 | יחסים בהסכמה | קייל ווסט | תפקיד ראשי (2 עונות); 20 פרקים |
| 2018 | Time for Me to Come Home for Christmas | הית' סויר | סרט טלוויזיה של הולמרק |
| 2021 | בית המשפט! | קולייר אוונס | 2 פרקים |
הנדרסון
ג'ון ויילס

ג'ון ויילס (באנגלית: John Wales‏; 31 ביולי 1783 – 3 בדצמבר 1863) היה עורך דין ופוליטיקאי אמריקאי מווילמינגטון, דלאוור. הוא היה חבר במפלגה הוויגית וכיהן כסנאטור אמריקאי מדלאוור.
ביוגרפיה > ראשית חייו ומשפחתו

ויילס נולד ב-31 ביולי 1783 בניו הייבן, קונטיקט, וסיים את לימודיו במכללת ייל ב-1801. הוא התקבל ללשכת עורכי הדין בקונטיקט בשנת 1801 והחל לעסוק בעריכת דין בניו הייבן, ומאוחר יותר, בפילדלפיה, פנסילבניה. לאחר שנתיים בבולטימור, מרילנד, הוא עבר לווילמינגטון, דלאוור, ב-1815.
ביוגרפיה > קריירה מקצועית

בשנת 1814, ויילס הפך למזכיר של החברה לקידום יצרנים אמריקאים, שנועדה לקדם ולעודד את תעשיית הייצור של דלאוור. ויילס ניסח את התקנון של בנק החיסכון ב-1832, ולאחר מכן כיהן כנשיא הבנק של וילמינגטון וברנדיווין בין השנים 1824–1829.
ביוגרפיה > קריירה פוליטית

ויילס כיהן כמזכיר המדינה של דלאוור בין השנים 1845–1849, ונבחר כוויגי לסנאט האמריקני כדי למלא את התפקיד הפנוי שנותר כאשר ג'ון מ. קלייטון התפטר. הוא נכנס לתפקידו ב-23 בפברואר 1849, וכיהן עד 3 במרץ 1851, לאחר שנכשל בניסיונו להיבחר מחדש.
ויילס, שהיה איש תנועת ביטול העבדות, שימש כנציגה של דלאוור בוועידה הלאומית הראשונה לביטול העבדות יחד עם המבטל המפורסם תומאס גארט. כאשר גארט נשפט ב-1848 על סיוע לבריחתה של משפחת עבדים, ויילס שימש כעורך דינו. הוא גם היה אחד ממייסדי ניוארק קולג' בניוארק, דלאוור, כיום אוניברסיטת דלאוור.
ביוגרפיה > מוות ומורשת

ויילס מת ב-3 בדצמבר 1863 בווילמינגטון, דלאוור ונקבר בבית הקברות של ווילמינגטון וברנדיווין.
ג'יל קרייבאס

| --- | --- |

ג'יל קרייבאס בטורניר ווימבלדון, 2013
 לידה:  4 ביולי 1974 (בת 50) פרובידנס, ארצות הברית
 מדינה:  ארצות הברית ארצות הברית
 מקום מגורים:  האנטינגטון ביץ', ארצות הברית
 גובה:  1.60 מטר
 יד חובטת:  ימין
 פעילות כמקצוענית:  1996–2013 (כ־17 שנים) 
 סה"כ פרסים שצברה:  2,552,154 דולר אמריקאי 
 יחידים
 מאזן קריירה:  434–452 
 דירוג שיא:  39 (17 באפריל 2006)
 זכיות בטורנירים:  5 (1 WTA ו-4 ITF)
 זוגות
 מאזן קריירה:  163–244 
 דירוג שיא:  41 (23 ביוני 2008)
 זכיות בטורנירים:  5 (4 WTA ו-4 ITF)
 שיאי גראנד סלאם
 זכיות 0
 אליפות אוסטרליה הפתוחה:  סיבוב שלישי (2004)
 אליפות צרפת הפתוחה:  סיבוב שני (2001, 2007, 2009, 2010)
 וימבלדון:  שמינית גמר (2005)
 אליפות ארצות הברית הפתוחה:  סיבוב שני (2004, 2005, 2006, 2009)
 
ג'יל קרייבאס (אנגלית: Jill Craybas; נולדה ב-4 ביולי 1974) היא שחקנית טניס מקצוענית מארצות הברית, דירוג השיא שלה היה מקום ה-39 בעולם (17 באפריל 2006). מדורגת כיום (אוגוסט 2011) במקום ה-112 בדירוג ה-WTA.
קריירה

קרייבאס זכתה עד היום ב-5 תוארי יחידות (1 WTA ו-4 ITF) וב-5 תוארי זוגות (4 WTA ו-1 ITF).
קרייבאס שיחקה בנבחרת ארצות הברית בין השנים 2004 ו-2009. מאזנה בגביע הפדרציה עומד על 3 ניצחונות (2 במשחקי יחידות ואחד במשחק זוגות) ו-5 הפסדים (4 במשחקי יחידות ואחד במשחק זוגות).
בלינקי ביל: הסרט

| --- | --- |

כרזת הסרט בעברית
 מבוסס על:  בלינקי ביל 
 בימוי:  Alex Weight, Noel Cleary, אלכס סטדרמן, Deane Taylor 
 הופק בידי:  ג'ים בלנטיין, ברברה סטיבן 
 תסריט:  פין אדקוויסט 
 מדבבים:  ראיין קוואנטן (Blinky Bill) בארי אוטו (Mayor Wilberforce Cranklepot) רובין מק'ליווי (Nutsy) בארי המפריז פין אדקוויסט (קולות נוספים) Billy Birmingham (קולות נוספים) ריצ'רד רוקסבורו (Mr. Bill) דייוויד ונהם (Jacko) Deborah Mailman (Mrs. Bill) רופוס סוול (Sir Claude) טוני קולט (Cheryl and Beryl) Cam Ralph (Robert, Splodge) 
 מוזיקה:  דייל קורנליוס 
 מדינה:  אוסטרליה 
 חברת הפקה:  Assemblage Entertainment, Flying Bark Productions, Screen Australia 
 חברה מפיצה:  StudioCanal 
 שיטת הפצה:  הפצה לאולמות הקולנוע, וידאו על פי דרישה 
 הקרנת בכורה:  אוסטרליה 17 בספטמבר 2015 ישראל 24 בספטמבר 2015
 משך הקרנה:  93 דק' 
 שפת הסרט:  אנגלית 
 סוגה:  סרט המבוסס על יצירה ספרותית, סרט קומדיה, סרט הרפתקאות, סרט ילדים, סרט פנטזיה 
 הכנסות באתר מוג'ו:   blinkybillthemovie
 blinkybill.com.au
 דף הסרט ב־IMDb
 
בלינקי ביל: הסרט (באנגלית: Blinky Bill the Movie) הוא סרט הרפתקאות קומי מונפש משנת 2015, המבוסס על הדמות בלינקי ביל שנוצרה על ידי דורותי וול לסדרת ספרי ילדים ב-1933. הסרט הופק על ידי Flying Bark Productions ובחלקו הופץ והפקה משותפת על ידי Assemblage Entertainment ו-Telegael.
עלילה

בעיירה גרין פאץ', קואלה צעירה אמיצה בשם בלינקי ביל מספרת סיפור על אביו, מר ביל, בזמן שהוא יוצא למסע ברחבי אוסטרליה פראית ומסוכנת בתקווה למצוא אותו.
אבא של בלינקי יצר את ביתם של גרין פאץ', שבו כל חיה יכולה להרגיש בטוחה ולחיות בשלום. בלינקי הושפע מהאגדה על אביו, שנמצא בהרפתקה לים הדרקונים הלבנים. כאשר ראש העיר קרנקלפוט מנסה לשלוט בגרינפץ' ולהיות השליט, בלינקי מבין שעליו ללכת לחפש את אביו. לאורך ההרפתקה שלו הוא מתיידד עם ילדה קואלה בשם נוטסי, לטאה בשם ג'קו ועוד כמה יצורים שמסייעים לבלינקי במסעו. הוא מגלה שלהיות גיבור זה מסובך ודורש עבודת צוות.
מדבבים

ראיין קוואנטן בתור בלינקי ביל, קואלה צעירה שובבה
רופוס סוול בתור סר קלוד, קצר שיער בריטי מרושע שרוצה לנקום במר ביל.
טוני קולט בתור בריל ושריל, שני אמוס
דייוויד ונהם בתור ג'קו, לטאה עם צווארון
דבורה מיילמן בתור גברת ביל, אמו של בלינקי
ריצ'רד רוקסבורג בתור מר ביל, אביו של בלינקי
רובין מקליווי בתפקיד נאטסי, קואלה שגדלה בגן חיות
בארי אוטו בתור ראש העיר ווילברפורס קרנקלפוט, גואנה ששולט בגרינפץ'
בארי המפריז בתור וולטר, וומבט קשיש שמיודד עם מר ביל.
טין פאנג  בתור חורחה, קקדו חסר נוצות
קמרון ראלף  בתור ספלודג', קנגורו ורוברט, ציפור לירי
שרלוט רוז המלין בתור מרסיה, עכברת כיס שהיא אחת מחברותיה הטובות ביותר של בלינקי
בילי ברמינגהם בתור טוני וריצ'רד, זוג קוקאבורים שמספרים משחק קריקט
סטיב קופר  בתור הנס, אדם שבבעלותו בית דרכים באזור האאובק.
טרייסי לנון, בן וונדרס, אליף אצ'האן וגבריאל ג'וסטן בתור שומרי גן החיות.
פין אדקוויסט בתור הדוור פלטיפוס
סטפני מאונטזוריס בתור בילבי
ביירון שפן כתנינים (לא מוזכר)
ביקורות

ב-Rotten Tomatoes הסרט זכה לביקורות חיוביות בדרך כלל, וזכה לדירוג אישור של 73%, על סמך ביקורות של 11 מבקרים.
הספר Historical Dictionary of Australian and New Zealand Cinema פירש את ציון הקהל Rotten Tomatoes של 43%, מה שמרמז שלקהלים ומעריצי הספר המקורי ושל סדרות ההנפשה של שנות ה-90/2000 היו תגובות שליליות לסרט.
סדרת טלוויזיה

בעקבות הסרט יצאה סדרת טלוויזיה בת 26 פרקים, ההרפתקאות המופלאות של בלינקי ביל ששודרה ברשת Seven ב-2016. בישראל, הסדרה שודרה בערוץ ג'וניור.
הערות שוליים

↑  "Assemblage Delivers 'Blinky Bill the Movie'". Animation Magazine. 27 באוגוסט 2015. נבדק ב-5 בספטמבר 2015. {{cite news}}:  (עזרה)
↑  Ryan Kwanten: I went on a road trip to find myself after playing Blinky Bill Ryan Kwanten roles the title character Blinky Bill after the voice of Kludd in Legend of the Guardians: The Owls of Ga'Hoole.
↑  Blinky Bill: The Movie cast members Deborah Mailman voice of Blinky's mum Betty Bill in the movie.
↑  Blinky Bill: The Movie cast members Barry Otto voice of Wilberforce Cranklepot nicknaming Cranky in the movie.
↑  MAKING OF BLINKY BILL THE MOVIE: EDITING Tin Pang a Trailer Editor.
↑  MAKING OF BLINKY BILL THE MOVIE: VOICE RECORDING Cam Ralph roles the voice of Robert the Lyrebird and Splodge the Kangaroo in the new Blinky Bill movie.
↑  MAKING OF BLINKY BILL THE MOVIE: STORYBOARDING Steve Cooper senior storyboard artist making the new movie.
↑  "Blinky Bill The Movie". Rotten Tomatoes. 11 באוקטובר 2016. נבדק ב-28 בינואר 2018. {{cite web}}:  (עזרה)
↑  Aveyard, Karina; Moran, Albert; Vieth, Errol (26 בדצמבר 2017). Historical Dictionary of Australian and New Zealand Cinema. Rowman & Littlefield. ISBN 9781538111277. נבדק ב-28 בינואר 2018. {{cite book}}:  (עזרה)
↑  Milligan, Mercedes (17 ביולי 2015). "'Blinky Bill' Reboot Set for 2016". Animation Magazine. נבדק ב-5 בספטמבר 2015. {{cite news}}:  (עזרה)
ריאן קוואנטן  משחק את התפקיד של השמעת בלינקי ביל.
דבורה מיילמן  (משמאל) מדבבת את אמו של בלינקי, ובארי אוטו  (מימין) מדבב את ראש העיר קרנקלפוט.